CELEX: C2005/217/39
Language: et
Date: 2005-09-03 00:00:00
Title: Euroopa Kohtu (esimene koda) 21. juuli 2005. aasta otsus kohtuasjas C-207/04 (Commissione tributaria provinciale di Novara eelotsusetaotlus): Paolo Vergani versus Agenzia delle Entrate, Ufficio di Arona (Sotsiaalpoliitika — Meeste ja naiste võrdne tasustamine ja võrdne kohtlemine — Töölepingu lõpetamise hüvitis — Maksustamine vanuse alusel — Maksusoodustus)

3.9.2005   
            
            
               ET
            
            
               Euroopa Liidu Teataja
            
            
               C 217/20
            
         
      EUROOPA KOHTU
   
   (esimene koda)
   21. juuli 2005. aasta otsus
   kohtuasjas C-207/04 (Commissione tributaria provinciale di Novara eelotsusetaotlus): Paolo Vergani versus Agenzia delle Entrate, Ufficio di Arona (1)
   
   (Sotsiaalpoliitika - Meeste ja naiste võrdne tasustamine ja võrdne kohtlemine - Töölepingu lõpetamise hüvitis - Maksustamine vanuse alusel - Maksusoodustus)
   (2005/C 217/39)
   Kohtumenetluse keel: itaalia
   Kohtuasjas C-207/04: Paolo Vergani v. Agenzia delle Entrate, Ufficio di Arona, mille esemeks on Euroopa Kohtule EÜ artikli 234 alusel Commissione tributaria provinciale di Novara (Itaalia) 26. aprilli 2004. aasta otsusega esitatud eelotsusetaotlus, mis saabus Euroopa Kohtusse 10. mail 2004, tegi Euroopa Kohus (esimene koda), koosseisus: koja esimees P. Jann, kohtunikud N. Colneric (ettekandja), K. Schiemann, E. Juhász ja E. Levits; kohtujurist: D. Ruiz-Jarabo Colomer, kohtusekretär: vanemametnik L. Hewlett, 21. juulil 2005 otsuse, mille resolutiivosa on järgmine:
   Nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega tuleb tõlgendada nii, et sellega on vastuolus põhikohtuasjas vaidluse all oleva sättega sarnane säte, mille kohaselt nähakse 50-aastaseks saanud naistöötajatele ja 55-aastaseks saanud meestöötajatele vabatahtliku töölt lahkumise korral ette soodustusena töösuhte lõppemise puhul määratud summade maksustamine poole võrra vähendatud määraga.
   
      (1)  ELT C 179, 10.7.2004.